techiaith/cofnodycynulliad_en-cy huggingface dataset:
English: Okay. So, these are serious issues, and I will treat them with the seriousness that they deserve. And, as I said, the Minister's officials will shortly be meeting with the chair of the residents' association to discuss these issues in more depth, as the Minister who is responsible for policy in this area. In terms of Welsh Government funding, the Member will be aware that, although we received additional capital in the UK Government's March budget, it didn't take account of the £100 million capital that the UK Government took out of our budget, and £100 million of financial transaction capital that the UK Government took out of our budget, right at the end of the financial year. So, I don't think that we can take consequentials quite in such simple terms.
Welsh: Iawn. Felly, mae'r rhain yn faterion difrifol, a byddaf yn eu trin â'r difrifoldeb y maent yn ei haeddu. Ac fel y dywedais, bydd swyddogion y Gweinidog yn cyfarfod â chadeirydd cymdeithas y preswylwyr yn fuan i drafod y materion hyn mewn mwy o fanylder, fel y Gweinidog sy'n gyfrifol am bolisi yn y maes hwn. O ran cyllid Llywodraeth Cymru, er inni dderbyn cyfalaf ychwanegol yng nghyllideb Llywodraeth y DU ym mis Mawrth, fe fydd yr Aelod yn gwybod nad oedd hynny'n cynnwys y cyfalaf o £100 miliwn a dynnodd Llywodraeth y DU o'n cyllideb, a'r £100 miliwn o gyfalaf trafodiadau ariannol a dynnodd Llywodraeth y DU o'n cyllideb ar ddiwedd y flwyddyn ariannol. Felly, ni chredaf y gallwn drafod cyllid canlyniadol mewn termau mor syml â hynny.
English: Land transaction tax revenues in 2019-20 were £260 million. To date, revenues in the current financial year are down 47 per cent compared to the same period last year. The Office for Budget Responsibility will publish a new revenue forecast for the Welsh Government with the draft budget.
Welsh: Roedd refeniw treth trafodiadau tir yn 2019-20 yn £260 miliwn. Hyd yma, mae refeniw yn y flwyddyn ariannol gyfredol 47 y cant yn is o gymharu â'r un cyfnod y llynedd. Bydd y Swyddfa Cyfrifoldeb Cyllidebol yn cyhoeddi rhagolwg refeniw newydd ar gyfer Llywodraeth Cymru gyda'r gyllideb ddrafft.
English: Thank you, Minister. The drop in land transaction tax revenue by 47 per cent, I think you said, is indeed worrying but understandable during the lockdown, due to the massive slowdown in the housing market. Getting revenues up depends on getting the market moving, I'm sure you're aware of that. Whilst I welcome your introduction of a stamp duty holiday, I have questioned the threshold of £250,000 that has been introduced. Now, whilst I understand that house prices across Wales are, on average, considerably lower than across the border, certainly compared with the south-east of England, there are nonetheless houses much higher in value than that near the Wales-England border. Will you keep the stamp duty holiday under review, so that if the housing market near the border isn't seen to be picking up as fast as the other side of the border, where there is that holiday of up to £500,000, then action can be taken? Because I'm sure you'd agree with me that it's important that land transaction tax rates in Wales are stabilised and that there isn't too much of a distortion in border areas, where a large proportion of the Welsh population live and where revenue is raised.
Welsh: Diolch, Weinidog. Mae'r gostyngiad o 47 y cant, credaf i chi ddweud, yn refeniw'r dreth trafodiadau tir yn peri pryder, ond yn ddealladwy yn ystod y cyfyngiadau symud, oherwydd yr arafu aruthrol yn y farchnad dai. Mae codi refeniw yn dibynnu ar ysgogi'r farchnad i symud, rwy'n siŵr eich bod yn ymwybodol o hynny. Er fy mod yn croesawu'r ffaith i chi gyflwyno seibiant o dalu'r dreth stamp, rwyf wedi cwestiynu'r trothwy o £250,000 a gyflwynwyd. Nawr, er fy mod yn deall bod prisiau tai ledled Cymru, ar gyfartaledd, gryn dipyn yn is na'r hyn ydynt dros y ffin, yn sicr o gymharu â de-ddwyrain Lloegr, serch hynny mae tai sy'n werth mwy o lawer na hynny i'w cael ger y ffin rhwng Cymru a Lloegr. A wnewch chi adolygu'r seibiant o dalu'r dreth stamp, er mwyn sicrhau y gellir rhoi camau ar waith os nad yw'r farchnad dai ger y ffin yn codi mor gyflym â'r farchnad dai ar yr ochr arall i'r ffin, lle ceir seibiant hyd at £500,000? Oherwydd rwy'n siŵr y byddech yn cytuno â mi ei bod yn bwysig fod cyfraddau'r dreth trafodiadau tir yng Nghymru yn cael eu sefydlogi ac nad oes gormod o ystumio'n digwydd mewn ardaloedd ar y ffin, lle mae cyfran fawr o boblogaeth Cymru'n byw a lle caiff refeniw ei godi.
English: Yes, I do keep all rates and thresholds under review, always looking to the market to see what's happening. It is the case, I think - and Nick will agree with me on this - that tax only plays a part in the decision regarding somebody's choice as to where to live, and I'm sure that he will think of 1,000 wonderful reasons to live in his constituency of Monmouthshire as well, but I do understand that house prices in Monmouthshire are much higher than in other parts of the country. We do have the opposite situation, then, of course, across the border in north Wales, where houses in Flintshire and Wrexham, for example, are around 25 per cent lower than across the border in Cheshire west, Cheshire and Shropshire. So we do see a very differential picture across Wales, but, yes, I do keep these issues under constant review.
Welsh: Ydw, rwy'n adolygu'r holl gyfraddau a throthwyon, ac yn edrych ar y farchnad bob amser i weld beth sy'n digwydd. Credaf ei bod yn wir - a bydd Nick yn cytuno â mi ar hyn - nad yw'r dreth honno ond yn chwarae rhan ym mhenderfyniad rhywun ynghylch dewis ble i fyw, ac rwy'n siŵr y gall feddwl am 1,000 o resymau gwych i fyw yn ei etholaeth yn Sir Fynwy hefyd, ond deallaf fod prisiau tai yn Sir Fynwy yn llawer uwch na rhannau eraill o'r wlad. Mae gennym y sefyllfa wrthgyferbyniol felly, wrth gwrs, dros y ffin yng ngogledd Cymru, lle mae tai yn Sir y Fflint a Wrecsam, er enghraifft, oddeutu 25 y cant yn is na'r hyn ydynt dros y ffin yng ngorllewin Swydd Gaer, Swydd Gaer a Swydd Amwythig. Felly rydym yn gweld darlun gwahaniaethol iawn ledled Cymru, ond ydw, rwy'n parhau i adolygu'r materion hyn yn gyson.
English: In April, we appointed the Centre for Local Economic Strategies to embed the community wealth building concept, to work with public services boards to deliver progressive procurement approaches, to localise their supply chain and to drive up the engagement of local businesses in public procurement to effect systemic change in local economies across Wales.
Welsh: Ym mis Ebrill, gwnaethom benodi'r Ganolfan Strategaethau Economaidd Lleol i ymgorffori'r cysyniad o adeiladu cyfoeth cymunedol, i weithio gyda byrddau gwasanaethau cyhoeddus i sicrhau dulliau caffael blaengar, i leoleiddio eu cadwyn gyflenwi ac i gynyddu ymgysylltiad busnesau lleol â'r broses caffael cyhoeddus er mwyn sicrhau newid systemig mewn economïau lleol ledled Cymru.
English: Thank you for that answer, Minister. I just want to address the threat that is posed to food security, given the rising possibility of no trade deal with the European Union. As Professor Tim Lang, the food expert, said again today, we are a nation without a food larder. And that statement applies just as much to Wales as to the rest of the UK, with supermarkets operating on a just-in-time basis and huge numbers of families relying on surplus food from food banks. So, lorries parked up at new frontier crossings and the inevitable high prices can but aggravate this fragile food supply chain that we already have. We could and should, in my view, already be strengthening the foundational economy by substituting everyday temperate fruit and veg that we currently import with home-grown produce. So, in light of the work that the Welsh Government has done to streamline procurement frameworks, what consideration have you given to using green procurement deals, particularly in partnership with local government, as highlighted in the recent Organisation for Economic Co-operation and Development report as being effective mechanisms used by other European countries to mitigate this threat to our food security?
Welsh: Diolch am eich ateb, Weinidog. Hoffwn drafod y bygythiad i ddiogelwch bwyd, o ystyried y posibilrwydd cynyddol na cheir cytundeb masnach gyda'r Undeb Ewropeaidd. Fel y dywedodd yr Athro Tim Lang, yr arbenigwr bwyd, unwaith eto heddiw, rydym yn genedl heb bantri. Ac mae'r datganiad hwnnw yr un mor berthnasol i Gymru ag i weddill y DU, gydag archfarchnadoedd yn gweithredu ar sail 'mewn pryd' a niferoedd enfawr o deuluoedd yn dibynnu ar fwyd dros ben o fanciau bwyd. Felly, ni fydd lorïau wedi'u parcio ger croesfannau newydd ar ffiniau a'r prisiau uchel anochel ond yn gwanhau'r gadwyn gyflenwi bwyd fregus hon sydd gennym eisoes. Yn fy marn i, fe allem ac fe ddylem fod yn cryfhau'r economi sylfaenol eisoes drwy amnewid ffrwythau a llysiau bob dydd a fewnforiwn ar hyn o bryd o fannau tymherus â chynhyrchion a dyfir yn y wlad hon. Felly, yng ngoleuni'r gwaith y mae Llywodraeth Cymru wedi'i wneud ar symleiddio fframweithiau caffael, pa ystyriaeth rydych wedi'i rhoi i ddefnyddio cytundebau caffael gwyrdd, yn enwedig mewn partneriaeth â llywodraeth leol, fel y nodwyd yn adroddiad diweddar y Sefydliad ar gyfer Cydweithrediad a Datblygiad Economaidd fel mecanweithiau effeithiol a ddefnyddir gan wledydd eraill Ewrop i liniaru'r bygythiad hwn i'n diogelwch bwyd?
English: So, we are working very closely with large public sector bodies such as the NHS to ensure expenditure on food produce can be sourced and procured as locally as possible from within Wales, to try and ensure that kind of security that Jenny Rathbone's talking about. And as part of the foundational economy challenge fund and the manufacturing plan, we have a real focus now on food. There's a strand of the foundational economy work that is also considering, in partnership with the Centre for Local Economic Strategies, how public sector anchor organisations might be the key shapers of food markets for the future. We also have a relatively new approach in Wales with Caerphilly council now managing the collaborative food frameworks, which were originally led by the Welsh Government National Procurement Service. The Caerphilly food-buying team are really experienced, and they do have a really good proven track record in developing the Welsh food supply. I know that you've previously talked in the Chamber about the Woosnam Dairies example, and I think that they've been involved particularly in that. They're also working with the Minister for Environment, Energy and Rural Affairs and her team to try and explore some further opportunities for securing more locally sourced produce. So, this is certainly a priority area for the team.
Welsh: Rydym yn cydweithio'n agos iawn â chyrff mawr yn y sector cyhoeddus fel y GIG i sicrhau y gellir cyrchu a chaffael gwariant ar gynnyrch bwyd mor lleol â phosibl yng Nghymru, i geisio sicrhau'r math hwnnw o ddiogelwch y sonia Jenny Rathbone amdano. Ac fel rhan o gronfa her yr economi sylfaenol a'r cynllun gweithgynhyrchu, mae gennym ffocws gwirioneddol bellach ar fwyd. Mae rhan o'r gwaith ar yr economi sylfaenol hefyd yn ystyried, mewn partneriaeth â'r Ganolfan Strategaethau Economaidd Lleol, sut y gallai sefydliadau angori'r sector cyhoeddus chwarae rhan allweddol yn siapio marchnadoedd bwyd ar gyfer y dyfodol. Mae gennym ddull cymharol newydd o weithredu yng Nghymru hefyd gyda chyngor Caerffili bellach yn rheoli'r fframweithiau bwyd cydweithredol, a arweiniwyd yn wreiddiol gan Wasanaeth Caffael Cenedlaethol Llywodraeth Cymru. Mae tîm prynu bwyd Caerffili yn brofiadol iawn, ac mae ganddynt hanes ardderchog o ddatblygu cyflenwad bwyd Cymru. Gwn eich bod wedi sôn yn y Siambr o'r blaen am enghraifft Woosnam Dairies, a chredaf eu bod wedi bod yn rhan fawr o'r gwaith hwnnw. Maent hefyd yn gweithio gyda Gweinidog yr Amgylchedd, Ynni a Materion Gwledig a'i thîm i geisio archwilio cyfleoedd pellach i sicrhau mwy o gynnyrch lleol. Felly, mae hyn yn sicr yn flaenoriaeth i'r tîm.
English: The next item is the questions to the Minister for International Relations and the Welsh Language. The first question is to be answered by the Deputy Minister, and the question comes from Jack Sargeant.
Welsh: Yr eitem nesaf yw'r cwestiynau i Weinidog y Gymraeg a Chysylltiadau Rhyngwladol. Mae'r cwestiwn cyntaf i'w ateb gan y Dirprwy Weinidog, ac mae'r cwestiwn gan Jack Sargeant.
English: We can't hear you, Deputy Minister. You need to unmute yourself, please. Dafydd, can you hear me and can you hear that you need to - ?
Welsh: Dŷn ni ddim yn eich clywed chi, Dirprwy Weinidog. Mae eisiau i chi 'unmute-o' eich hunan. Dafydd, ydych chi'n fy nghlywed i ac ydych chi'n clywed bod angen ichi - ?
English: I was under the impression that it was being controlled centrally.
Welsh: Roeddwn i o dan yr argraff bod y mater yma'n cael ei ddelio'n ganolog, ac felly'n amlwg dyw o ddim.
English: Carry on - we can hear you all right now.
Welsh: Iawn. Cariwch ymlaen - rŷn ni'n eich clywed chi'n iawn nawr.
English: Thank you. I'm very grateful, Jack, for your question. The Welsh Government and Sport Wales, we continue to work with partners to assist the grass-roots sports clubs. We recently announced a £14 million sport and leisure coronavirus recovery fund, and this is intended to support a range of sporting organisations.
Welsh: Diolch. Rwy'n ddiolchgar iawn am eich cwestiwn, Jack. Yn Llywodraeth Cymru a Chwaraeon Cymru, rydym yn parhau i weithio gyda phartneriaid i gynorthwyo'r clybiau chwaraeon ar lawr gwlad. Yn ddiweddar, gwnaethom gyhoeddi cronfa adfer chwaraeon a hamdden gwerth £14 miliwn yn sgil y coronafeirws, a bwriedir iddi gefnogi ystod o sefydliadau chwaraeon.
English: Thank you for that answer, Deputy Minister. A constituent of mine, Simon Walker from Connah's Quay Bowling Club, has just been elected to the position of chairman of the BowlsWales development committee. As many will know, grass-roots bowls has huge benefits for people's mental and physical health. Simon tells me that it's the only sport you can play for the whole of your life - a nine-year-old can compete against a 90-year-old. Deputy Minister, would you be willing to meet with Simon on behalf of the development committee to hear first-hand the benefits that bowls can bring to communities and relay that information to Welsh Government colleagues?
Welsh: Diolch am eich ateb, Ddirprwy Weinidog. Mae un o fy etholwyr, Simon Walker o Glwb Bowlio Cei Connah, newydd gael ei ethol yn gadeirydd pwyllgor datblygu BowlsCymru. Fel y bydd llawer o bobl yn gwybod, mae bowls ar lawr gwlad yn darparu manteision enfawr i iechyd meddwl ac iechyd corfforol pobl. Dywed Simon wrthyf mai dyma'r unig gamp y gallwch ei chwarae drwy gydol eich oes - gall plentyn naw oed gystadlu yn erbyn rhywun 90 oed. Ddirprwy Weinidog, a fyddech yn barod i gyfarfod â Simon ar ran y pwyllgor datblygu i glywed drosoch eich hun am y manteision y gall bowls eu cynnig i gymunedau a throsglwyddo'r wybodaeth honno i gydweithwyr yn Llywodraeth Cymru?
English: I would be very happy to meet with your constituent. He might be able to encourage me to take up the sport. I have, in fact, visited a number of the disabled and other active bowlers' clubs. I remember, in particular, my visit to Pembrokeshire to visit the club there, and I think it's important that we encourage as much diversity and variety of physical activity so that people can participate, so I look forward to arranging a meeting as soon as we can.
Welsh: Byddwn yn fwy na pharod i gyfarfod â'ch etholwr. Efallai y gallai fy annog i ymgymryd â'r gamp. Mewn gwirionedd, rwyf wedi ymweld â nifer o'r clybiau bowls i'r anabl a chlybiau bowls gweithredol eraill. Rwy'n cofio, yn benodol, fy ymweliad â Sir Benfro i ymweld â'r clwb yno, a chredaf ei bod yn bwysig ein bod yn annog cymaint o amrywiaeth â phosibl, yn ogystal ag amrywiaeth o weithgarwch corfforol fel y gall pobl gymryd rhan, felly rwy'n edrych ymlaen at drefnu cyfarfod cyn gynted ag y gallwn.
English: Thank you. Russell George. No. No Russell George. Okay. Question 2, then, is going to be answered by the Deputy Minister for culture. Andrew R.T. Davies.
Welsh: Diolch. Russell George. Na. Dim Russell George. O'r gorau. Bydd Cwestiwn 2, felly, yn cael ei ateb gan y Dirprwy Weinidog diwylliant. Andrew R.T. Davies.
English: Sorry, Minister, we can't hear you again, so can you unmute?
Welsh: Mae'n ddrwg gennyf, Weinidog, ni allaf eich clywed eto, felly a wnewch chi agor y meic?
English: I assumed it's clear that if I'm being called to reply to a question that I'm required to be unmuted. Does it mean I have to unmute myself every time?
Welsh: Roeddwn yn cymryd ei bod yn amlwg, os caf fy ngalw i ateb cwestiwn, fod gofyn i'r meic fod ar agor. A yw'n golygu bod yn rhaid i mi agor fy meic bob tro?
English: I think that's - . Yes, I'm being told 'yes'. Sorry, yes, I am. So, sorry about that. Sorry. Carry on.
Welsh: Credaf fod hynny'n - . Ydy, dywedir wrthyf 'ydy'. Mae'n ddrwg gennyf, ydw. Felly, mae'n ddrwg gennyf am hynny. Mae'n ddrwg gennyf. Parhewch.
English: All right. That is no longer a matter for me because I don't organise the activities of the Assembly. We know that participating in recreational sport has a very positive impact, obviously, for all ages, and we work, as I said, with Sport Wales. We have been using these major organisations of ours to distribute funds and to assess applications and I look forward to applications for recreational sport over the winter period so that we can take further the investment that we already made through the sports council.
Welsh: Iawn. Nid yw hynny'n fater i mi mwyach gan nad wyf yn trefnu gweithgareddau'r Cynulliad. Gwyddom fod ymgymryd â chwaraeon hamdden yn cael effaith gadarnhaol iawn, yn amlwg, ar bobl o bob oedran, ac rydym yn gweithio, fel y dywedais, gyda Chwaraeon Cymru. Rydym wedi bod yn defnyddio'r sefydliadau mawr hyn sydd gennym i ddosbarthu arian ac i asesu ceisiadau ac rwy'n edrych ymlaen at geisiadau ar gyfer chwaraeon hamdden dros gyfnod y gaeaf fel y gallwn fynd â'r buddsoddiad rydym eisoes wedi'i wneud drwy'r cyngor chwaraeon ymhellach.
English: Thank you, Minister, for that response. Obviously, some element of Government money has been made available for sports and grass-roots sports, the £14 million that was announced last week, but with the new regulations that are now in place and some politicians mulling over that these regulations could be in place for some considerable time, that's going to put a huge restriction on clubs, especially grass-roots clubs, to get through the winter months, especially like Barry Town FC, for example, Old Pens Rugby Club up in Penarth. How is the Government assessing how the new regulations that have been put in place will impact on grass-roots clubs' ability to operate and survive these coming winter months?
Welsh: Diolch am eich ymateb, Weinidog. Yn amlwg, mae rhyw elfen o arian y Llywodraeth wedi'i ddarparu ar gyfer chwaraeon a chwaraeon ar lawr gwlad, y £14 miliwn a gyhoeddwyd yr wythnos diwethaf, ond gyda'r rheoliadau newydd sydd bellach ar waith a rhai gwleidyddion yn tybio y gallai'r rheoliadau hyn fod ar waith am beth amser, bydd hynny'n cyfyngu'n sylweddol ar glybiau, yn enwedig clybiau ar lawr gwlad, wrth iddynt geisio goroesi dros fisoedd y gaeaf, yn enwedig clybiau fel Clwb Pêl Droed Y Barri, er enghraifft, a Chlwb Rygbi Old Pens ym Mhenarth. Sut y mae'r Llywodraeth yn asesu'r ffordd y bydd y rheoliadau newydd a roddwyd ar waith yn effeithio ar allu clybiau ar lawr gwlad i weithredu ac i oroesi dros fisoedd y gaeaf sydd i ddod?
English: Clearly, we continue to assess the impact of the pandemic on all activities and especially when we have to respond as a Government collectively, with the support of the Assembly, to respond to those situations. The key thing is that we have a full and proper picture of the needs of each sector and I would encourage individual clubs and obviously the governing bodies of sporting clubs to approach Welsh Government directly, so that we can process and consider, with the help of our advisers in the sports council, what is required.
Welsh: Yn amlwg, rydym yn parhau i asesu effaith y pandemig ar bob gweithgaredd, ac yn enwedig felly pan fo rhaid i ni ymateb fel Llywodraeth ar y cyd, gyda chefnogaeth y Cynulliad, i ymateb i'r sefyllfaoedd hynny. Y peth allweddol yw bod gennym ddarlun llawn a phriodol o anghenion pob sector, a byddwn yn annog clybiau unigol, ac yn amlwg, cyrff llywodraethu clybiau chwaraeon i gysylltu â Llywodraeth Cymru yn uniongyrchol, fel y gallwn brosesu ac ystyried beth sydd ei angen gyda chymorth ein cynghorwyr yn y cyngor chwaraeon.
English: Gweinidog, Newport Cricket Club, as I know you are aware, have done a great job over a period of years in building up their activities and improving their ground. They're volunteer run; they produce some really good girls' cricket teams, players for Glamorgan and have hosted Glamorgan matches. They're in some difficulty at the moment, really, around coronavirus because their winter cricket school used premises at Newport Live, the leisure trust, but Newport Live have now commandeered that space for a socially distanced gym and it's no longer available to the cricket club, which will greatly reduce their income and will risk them losing young players and losing their interest over those winter months. They do have - Newport Cricket Club - old squash courts on their ground that could be adapted for an indoor cricket school through the winter and a feasibility study would be very useful in that regard. I wonder if you could have a look at this, Minister, and consider how Welsh Government might assist them in overcoming these issues.
Welsh: Weinidog, mae Clwb Criced Casnewydd, fel y gwn eich bod yn gwybod, wedi gwneud gwaith gwych dros nifer o flynyddoedd yn datblygu eu gweithgarwch a gwella eu maes chwarae. Maent yn cael eu rhedeg gan wirfoddolwyr; maent yn cynhyrchu timau criced merched da iawn, chwaraewyr ar gyfer Morgannwg ac maent wedi cynnal rhai o gemau Morgannwg. Maent yn ei chael hi'n anodd ar hyn o bryd yn sgil y coronafeirws gan fod eu hysgol griced dros y gaeaf yn arfer defnyddio un o adeiladau Casnewydd Fyw, yr ymddiriedolaeth hamdden, ond mae Casnewydd Fyw bellach wedi agor campfa lle gellir cadw pellter cymdeithasol yn y gofod hwnnw, ac nid yw'r safle gael i'r clwb criced mwyach. Bydd hynny'n lleihau eu hincwm yn sylweddol, ac mae perygl y byddant yn colli chwaraewyr ifanc ac yn gweld colli diddordeb dros fisoedd y gaeaf. Mae ganddynt - Clwb Criced Casnewydd - hen gyrtiau sboncen ar eu tir y gellid eu haddasu ar gyfer ysgol griced dan do dros y gaeaf, a byddai astudiaeth ddichonoldeb yn ddefnyddiol iawn yn hynny o beth. Tybed a allech gael golwg ar hyn, Weinidog, ac ystyried sut y gallai Llywodraeth Cymru eu cynorthwyo i oresgyn y problemau hyn.